proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DO PADRÓN DA TAXA DE VALADOS DE OUTUBRO DE 2018
ADMINISTRACIÓN LOCAL — Municipal — Pontevedra (Recadación, 24/10/2018)

Exponse ao público ata a data indicada o antedito padrón de contribuíntes suxeitos ao mencionado tributo aprobado por resolución da responsable do Órgano de tesouraría e xestión tributaria. Contra o precedente acto, que non pon fin á vía administrativa, e sen prexuízo de calquera outro recurso que considere oportuno o interesado, poderá interpoñerse: 1º) Ou ben, o recurso potestativo de reposición ante o propio órgano que ditou o presente acto no prazo dun mes a contar desde o día seguinte ao de finalización do período de exposición pública, ao abeiro do establecido no artigo 108 da Lei 7/1985 reguladora das bases de réxime local.2º) Ou ben, directamente reclamación económico-administrativa ante o mesmo órgano no mesmo prazo, segundo establece o artigo 137 da mesma Lei. No primeiro caso, deberase notificar a resolución no prazo dun mes, conforme co establecido no artigo 14.2 do texto refundido da Lei reguladora das facendas locais, aprobado polo Real decreto lexislativo 2/2004, entendéndose desestimado de non resolverse en prazo, podendo entón os interesados interpoñer reclamación económica-administrativa no prazo dun mes contado dende o día seguinte ao da desestimación presunta, consonte ao establecido no artigo 235 da Lei xeral tributaria e 20 do Regulamento orgánico do Tribunal Económico-Administrativo do Concello de Pontevedra. No segundo caso, deberase notificar a resolución no prazo dun ano (seis meses no caso de ser procedemento abreviado), entendéndose desestimado de non resolverse en prazo, podendo o interesado presentar recurso contencioso-administrativo no prazo de seis meses contados desde o día seguinte ao da desestimación presunta, de conformidade ao establecido no artigo 46.1) e 4) da Lei 29/1998 da xurisdición contencioso-administrativa. Por resolución da respo nsable do Órgano de tesouraría e xestión tributaria da mesma data apróbase o período voluntario de recadación e a data de cargo en conta dos recibos domiciliados en entidades financeiras do antedito tributo: PERÍODO VOLUNTARIO DE RECADACIÓN: do 25 de outubro do 2018 ao 26 de decembro de 2018. DATA DE CARGO EN CONTA DOS RECIBOS DOMICILIADOS: 27 de novembro de 2018. FORMA DE PAGAMENTO.- En calquera oficina das seguintes entidades colaboradoras na recadación municipal, empregando o instrumento de cobro enviado ao domicilio fiscal dos contribuíntes para tal fin: ADVERTENCIA.- Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). DOMICILIACIÓN.- Aconsellámoslle que, para a súa comodidade, domicilie o pagamento dos seus tributos dalgún dos seguintes xeitos: Normas de procedemento para o ingreso dos tributos municipais de cobro periódico por recibo do Concello de Pontevedra: Pontevedra, 15 de outubro de 2018. A responsable do OTXT
EXPOSICIÓN PÚBLICA DA CONTA XERAL DO ANO 2017
ADMINISTRACIÓN LOCAL — Municipal — Guarda, A (Presupostos e cadros de persoal, 27/11/2018)

Formulada e rendida a Conta xeral do Orzamento deste Concello, correspondente ao exercicio económico de 2017, e informada pola Comisión especial de Contas, en sesión de data 16 de novembro de 2018, exponse ó público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen pertinentes. O alcalde Antonio Lomba Baz
EXPOSICIÓN PÚBLICA E COBRANZA EN VOLUNTARIA DO PADRÓN RELATIVO AO IMPOSTO DE BENS INMOBLES DE NATUREZA URBANA, CORRESPONDENTE AO EXERCICIO 2018
ADMINISTRACIÓN LOCAL — Municipal — Guarda, A (Recadación, 05/07/2018)

A Presidencia desta Corporación, mediante resolución núm.2018-0653, de 3 de xullo de 2018, aprobou o padrón do imposto sobre bens inmobles de natureza urbana do exercicio tributario 2018 do Concello de A Guarda. A dita resolución é definitiva en vía administrativa. O padrón fiscal exporase ao público nas oficinas municipais no prazo dun mes contado a partires do día seguinte o da publicación deste anuncio no Boletín Oficial da Provincia de Pontevedra, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo, no prazo dun mes a partir do día seguinte ó da publicación do anuncio no Boletín Oficial da Provincia. De conformidade co previsto no artigo 14.1. c) do Real Decreto Lexislativo 2/2004, de 05 de marzo, polo que se aproba o Texto refundido da Lei Reguladora das Facendas Locais, comunícase ós contribuíntes afectados que o período voluntario de cobranza do imposto sobre bens inmobles de natureza urbana correspondente ó exercicio tributario 2018, para o Concello de A Guarda será do día 1 de xullo de 2018 ao 7 de setembro de 2018, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Documento asinado dixitalmente á marxe. O alcalde Antonio Lomba Baz
RESOLUCIÓN PRESIDENCIAL POLA QUE ACORDA MODIFICAR A COMPOSICIÓN DO TRIBUNAL CUALIFICADOR DO PROCESO SELECTIVO CONVOCADO PARA CUBRIR DÚAS PRAZAS DE OFICIAL DE COMEDOR, QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 20/11/2018)

O Deputado Delegado en materia de persoal, en virtude das competencias delegadas da Presidencia, dita a seguinte En virtude das facultades que me confire o art.61.12 de Real Decreto 2568/86, de 28 de novembro, resolvo rectificar a Resolución Presidencial de data 15 de outubro de 2018, pola que se aproba a relación definitiva, designación do tribunal e datas de constitución e realización do primeiro exercicio do proceso selectivo de dúas prazas de oficial/a de comedor, quenda libre, no sentido que onde di a composición do tribunal (…):”Suplente: Daniel Santos Carragal, xefe de cociña do Centro Príncipe Felipe da Deputación provincial de Pontevedra”, debe dicir:” Suplente: Dª. María Isabel Casal Rivas, Directora de Centro do Príncipe Felipe da Deputación provincial de Pontevedra”, e onde di:.” Suplente: Katsiaryna Rawat Manciño, encargado de despensa do Centro Príncipe Felipe da Deputación provincial de Pontevedra”, debe dicir: “Suplente: Emilio López Iglesias, Director de Centro do Príncipe Felipe da Deputación provincial de Pontevedra”. O que lle traslado para o seu coñecemento, cumprimento e demais efectos. Pontevedra, 14 de novembro de 2018 O Secretario.
RP-MODIFICACIÓN NOMEAMENTO PRESIDENTAS/ES VICEPRESIDENTAS/ES DAS COMISIÓNS INFORMATIVAS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 03/10/2018)

A Presidencia, en uso das facultades que lle confire a normativa local vixente, dita a seguinte Como consecuencia das últimas tomas de posesión de deputadas/os faise necesario modificar, non solo a composición das Comisións Informativas, senón tamén a designación de Presidentas/es e Vicepresidentas/es efectivas/os das mesmas. Considerando que as/os Presidentas/es das Comisións Informativas deberán ser nomeados pola Presidencia, de conformidade co disposto no art.58, d) do RD 2568/1986, de 28 de novembro, Considerando que a Presidenta nata das Comisións Informativas é a titular da Corporación, que nomeará Presidenta/e efectiva/o a calquera deputada/o pertencente ás mesmas, de conformidade co disposto no art.19 do Regulamento orgánico provincial, Considerando a prevalencia dos regulamentos organizativos ditados polos entes locais sobre as disposicións estatais regulamentarias non básicas, que regulen con carácter xeral o funcionamento de ditos entes, En uso das miñas atribucións, Nomear Presidentas/es e Vicepresidentas/es efectivas/os das Comisións Informativas a: Presidente efectivo: D. Santos Luis Hauser Lampert efectivo: D. Carlos López Font Presidente efectivo: D. Carlos López Font Vicepresidente efectivo: D. Santos Héctor Rodríguez Díaz Presidenta efectiva: Dona María Montserrat Magallanes Álvarez Vicepresidente efectivo: D. Santos Héctor Rodríguez Díaz Presidente efectivo: D. Santos Héctor Rodríguez Díaz Vicepresidenta efectiva: Dona María Montserrat Magallanes Álvarez Presidente efectivo: D. Carlos López Font Vicepresidenta efectiva: Dona Digna Rosa Rivas Gómez Presidente efectivo: D. Xosé Cesáreo Mosquera Lorenzo Vicepresidente efectivo: D. Uxío Benítez Fernández Presidenta efectiva: Dona María Isaura Abelairas Rodríguez Vicepresidenta efectiva: Dona Digna Rosa Rivas Gómez Presidente efectivo: D. Andi Carmichael Kersting efectiva: Dona Eva María Villaverde Pego Presidente efectivo: D. Frederick John Garden Foixench efectivo: D. Xosé Leal Fariña Presidente efectivo: D. Santos Héctor Rodríguez Díaz Vicepresidente efectivo: D. Pedro Rogelio Bellino Emmerich O que lle traslado para o seu coñecemento e demais efectos. Pontevedra, a 24 de setembro de 2018. O secretario
DH. A36.58706, SOLICITUDE A ÁNGEL RODRÍGUEZ GONZÁLEZ, PARA UN CAUDAL DE AUGA, NO LUGAR DE CABALEIROS, PARROQUIA DE BORREIROS, CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 04/04/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga da braña cáptase mediante tubos de drenaxe PVC Ø 2,5 pp que conducen a auga a pozo aros formigón Ø 2 m, 3 m prof. Dende o pozo distribúese a auga por dous tubos PVC Ø 2 pp, un 52,26 m cara o norte e outro 35,85 m cara o sur. Dende estes tubos parten os sistemas de rega por aspersión para a rega desta parcela e a parc.1 do pol 106 O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata, para que poida ser examinado por quen o desexe. Vigo, 13 de marzo de 2018.—O Xefe do Servizo Territorial. P. S. Resoluc. dirección de Augas de Galicia do 20/02/2017. Alberto Bosquet Herreros.
ELEVACIÓN A DEFINITIVO DO ACORDO DE APROBACIÓN INICIAL DO EXPEDIENTE DE MODIFICACIÓN DE CRÉDITO 19/2018.
ADMINISTRACIÓN LOCAL — Municipal — Pontevedra (Presupostos e cadros de persoal, 20/12/2018)

Expediente Modificación de crédito Nº 19/2018 (4 CEXT-SUP/2018) Trámite Anuncio elevación a definitivo acordo de aprobación inicial. O Pleno deste Concello, na sesión extraordinaria celebrada o día 16.11.2018, aprobou inicialmente o expediente de modificación de crédito 19/2018 (4 CEXT-SUP/2018), mediante crédito suplemento de crédito, por un importe total de 3.366.560,43-€, dentro do orzamento do Concello. Ao non presentarse reclamación ningunha durante o período de exposición ao público (BOP nº 226 de 23.11.2018), e de conformidade co establecido polos arts 169.4 do Texto Refundido da Lei de Facendas Locais (RD Lex.2/2004), así como nos artigos 20, 38.2 (créditos extraordinarios e suplementos de crédito) e 42.1 (modificacións de crédito) do Real Decreto 500/1990, do 20 de abril, faise público que queda elevado a definitivo o devandito acordo de aprobación inicial. Así mesmo, faise público que o importe total do Orzamento do Concello consolidado é de 96.917.334,39 € no estado de gastos e 96.925.972,15 € no estado de ingresos, sendo o novo importe por capítulos o seguinte: De conformidade co previsto no art.8 Lei 19/2013 de transparencia, acceso á información pública e bo goberno (en relación co 5.4 da mesma norma) procederase á publicación na sede electrónica do Concello desta modificación. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os oportunos efectos. Pontevedra, ao día da data. O Secretario
CONVOCATORIA USUARIOS DE TRAÍDA DA AUGA DOS LUGARES DE CABANAS E GAXÍN, PARA A CONSTITUCIÓN DA COMUNIDADE
SECCIÓN NON OFICIAL —  — Comunidade de Augas de Cabanas e Gaxín (Outros documentos, notificacións e informacións públicas, 30/08/2018)

A que subscribe Sonia Altagracia Pos Piorno, D. N. I.76.933.664- K, veciña de Gaxín, parroquia de Forcarei, do Concello de Forcarei, pola presente convoco a Xunta Xeral a todos os usuarios de augas de Cabansa e Gaxín, que se celebrará o día 8 de Setembro do 2018, ás 17:30 horas e ás 18:00 horas, en primeira e segunda convocatoria respectivamente, no lugar de reunións do pobo, co seguinte orde do día: Gaxín, a 20 de agosto de 2018. Sonia Altagracia Pos Piorno
FORMALIZACIÓN DAS ACTAS DE OCUPACIÓN DE CLAVE PO/17/144.06 NOS CONCELLOS DE POIO E SANXENXO
XUNTA DE GALICIA — CONSELLERÍA DE INFRAESTRUTURAS E VIVENDA — Servizo Provincial de Pontevedra (Outros documentos, notificacións e informacións públicas, 19/11/2018)

En cumprimento do disposto no artigo 49 do Regulamento de Expropiación Forzosa do 26 de Abril de 1957, este Servizo resolveu proceder a efectuar o pagamento dos depósitos previos ás persoas propietarias das fincas cuxa relación figura exposta no taboleiro de anuncios dos concellos referidos. Este pagamento corresponde ó expediente de expropiación forzosa instruído para os termos municipais de Poio e Sanxenxo, por mor das obras do Proxecto: A formalización das actas de ocupación terá lugar: Lugar: Casa Consistorial (Rúa consistorio nº4-6). Data: 18 de decembro de 2018, ás nove e media horas. Lugar: Casa Consistorial (Praza do Mosteiro nº1). Data: 18 de decembro de 2018, das once e vinte horas ás catorce horas. De: ROCIO FATIMA DANCE BURTA a MARIANELA MARIO EMILIO DABDI SAPKOTA DEL CARMEN Data: 19 de decembro de 2018, das nove e corenta horas ás catorce horas. De: WILSON GABRIEL MALLOLS SABANZA a SOTIRIOS SANCHEZ PAUS DUCHEL No mesmo acto ofertaranse ós propietarios as valoracións establecidas pola Administración para cada unha das fincas en concepto de mutuo acordo. O que se fai público, para xeral coñecemento, advertindo as persoas interesadas que na acta figurarán os donos da cousa ou titulares do dereito expropiado, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co Documento Nacional de Identidade. De conformidade co artigo 44 da Lei 39/2015, do 1 de outubro, do procedemento administrativo común das administracións públicas, publicarase o anuncio no Boletín Oficial do Estado, o que servirá de notificación aos propietarios descoñecidos e dos que se ignore o lugar de notificación, ou ben se, tentada esta, non se puidese practicar. Pontevedra, 5 de novembro de 2018 O xefe do Servizo, Florin Adrian Genado Bozan
RESOLUCIÓN PRESIDENCIAL APROBANDO A LISTA PROVISIONAL DE PERSOAS ASPIRANTES ADMITIDAS E EXCLUÍDAS NO PROCESO DE SELECCIÓN DE CATRO PRAZAS DE CONDUTORA OU CONDUTOR MAQUINISTA, QUENDA PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 24/08/2018)

O deputado delegado en materia de Persoal, en virtude das competencias delegadas da Presidencia, ditou a seguinte “De conformidade co disposto na base VII da convocatoria publicada no Boletín Oficial da Provincia de Pontevedra (BOPPO) núm.102, de 29 de maio de 2018, correspondente á convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, reservadas á quenda de promoción interna, RESOLVO aprobar a lista provisional de persoas aspirantes admitidas e excluídas no proceso de selección de catro prazas de condutora ou condutor maquinista, que figura como anexo I desta resolución. Na mesma se determinan as causas de exclusión. Esta Resolución publicarase no BOPPO e en www.depo.es e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en www.depo.es e no taboleiro de anuncios do Pazo provincial. Pontevedra, 17 de agosto de 2018 A deputada delegada, O secretario p. s, Digna Rosa Rivas Gómez José Luis Mato Rodríguez
APROBACIÓN DA CONTA XERAL 2017
ADMINISTRACIÓN LOCAL — Municipal — Ponteareas (Presupostos e cadros de persoal, 05/09/2018)

En cumprimento do disposto no artigo 212 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Formada e rendida a Conta Xeral do Concello de Ponteareas, correspondente ao exercicio 2017, e informada pola Comisión Especial de Contas e Facenda o 29 de agosto do 2018, exponse ao público, xunto co informe da Comisión Especial de Contas e Facenda, no departamento de Intervención municipal, durante o prazo de (15) quince días hábiles, que contaranse a partires do día seguinte ao da publicación do Boletín Oficial da Provincia de Pontevedra. Durante o antedito prazo e os oito (8) días hábiles seguintes os interesados poderán presentar as reclamacións, reparos ou observacións que estimen oportunas. En Ponteareas, a 30 de agosto do 2018. O alcalde-presidente Xosé Represas Giráldez
DH. A36.60086. SOLICITUDE DE ANA MARÍA SENÍN BALTASAR DUN CAUDAL DE AUGA NO LUGAR DE FREIXEIRO, PARROQUIA DE MOURENTE (SANTA MARÍA), NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 31/10/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Aramata Sabalza Afroukh CAUDAL: 554,75 m3/ano DESTINO: Uso doméstico e rega ORIXE: Dous pozos Pozo 1 en pol.132, parc.10024 do catastro de rústica de Pontevedra Pozo 2 en pol.132, parc.30 do catastro de rústica de Pontevedra LUGAR: Freixeiro PARROQUIA: Mourente (Santa María) CONCELLO: Pontevedra A auga do pozo 1, artesán, Ø 1,2 m, 8 m prof., emprégase para rega da mesma parcela, a parc.10029, adxacente, e a parc.30, adxacente á anterior. O pozo 2, de barrena, 36 m prof., subministra auga doméstica á vivenda situada na parc.10024. Tódalas parcs. propiedade da peticionaria e en pol.132 de Pontevedra. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º, Vigo, onde poderán consultar o expediente. Vigo, 12 de setembro de 2018 O xefe do servizo territorial P. S. Resoluc. dirección de Augas de Galicia do 20/02/2017 Alberto Bosquet Herreros
INCOACIÓN POTESTADE DE INVESTIGACIÓN "CAMIÑO DA MISA"
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 17/04/2018)

Polo Pleno do Concello de Cuntis, en sesión ordinaria celebrada o día 05/04/2018, adoptouse o seguinte aco rdo relativo ó camiño coñecido popularmente como Camiño da Misa, “ PRIMEIRO. Incoar expediente de investigación da titularidade do camiño coñecido popularmente como Camiño da Misa (este camiño ten un trazado en dirección norte-sur, polo sur entronca coa estrada EP8402, a partir deste entronque en dirección norte linda pola dereita (leste) coas parcelas 866, 904 e seguintes, pola esquerda (oeste), parcela 1234, parcela 903 e seguintes), por existir indicios da súa pertenza ao Concello de Cuntis, e solicitar dos Rexistros que procedan cantos antecedentes e datos consten relativos ao camiño investigado, tendo en conta toda a documentación obtida durante as dilixencias previas que se incorporan a este expediente. SEGUNDO. Publicar o acordo de iniciación no Boletín Oficial da Provincia de Pontevedra. Así mesmo expor no taboleiro de anuncios do Concello de Cuntis un exemplar do boletín durante un prazo de quince días. TERCEIRO. Dar traslado do acordo de iniciación á Administración Xeral do Estado e á da Comunidade Autónoma para que, se é o caso, poidan facer valer os seus dereitos e alegar o procedente. CUARTO. Notificar aos afectados polo expediente de investigación que resulten coñecidos e identificables. QUINTO. Abrir trámite de información pública por prazo dun mes, contado dende o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións. No caso de que existan afectados polo expediente de investigación que resulten coñecidos e identificables, este prazo comezará a contar dende a notificación persoal. SEXTO. Finalizado o prazo para presentar alegacións, abrir un período de proba por prazo de 10 días no que serán admisibles os seguintes elementos: SÉTIMO. Practicadas as probas e valoradas polos Servizos da Corporación, pór de manifesto o expediente ás persoas a quen afecte a investigación e comparecesen nel, para que, durante un prazo de 10 días, aleguen o que crean conveniente ao seu dereito.” OITAVO. Incorporar ao expediente toda a documentación e información obtida durante as dilixencias previas, así como os informes técnicos correspondentes. Polo que de conformidade co artigo 49 do Real Decreto 1372/1986, de 13 de xuño, polo que se aproba o Regulamento de Bens das Entidades Locais, sométese este expediente a información pública, polo prazo de 15 días hábiles, a contar dende o día seguinte ao da publicación do presente anuncio neste Boletín Oficial da Provincia de Pontevedra. Durante dito prazo poderá ser examinado por calquera interesado nas dependencias municipais para que se formulen as alegacións que se estimen pertinentes.
SUBSANACIÓN DE ERROS. ANUNCIO DE TRANSFERENCIA DE CRÉDITOS
ADMINISTRACIÓN LOCAL — Municipal — Cangas (Presupostos e cadros de persoal, 16/11/2018)

O Pleno do Concello de Cangas, en sesión ordinaria de data do 27/07/2018, acordou aprobar inicialmente o expediente relativo á transferencia de créditos entre aplicacións de gastos de distinta área de gasto que non afectan a baixas e altas de créditos de persoal, polo importe de 368.714,85 euros. Publicada a súa aprobación inicial no BOPPO nº 154 de data do 10/08/2018 e ó non presentarse reclamacións durante o período de exposición pública elévase a definitivo dito acordo. No BOPPO número 188 de 28 de setembro de 2018 publicouse anuncio de aprobación definitiva da transferencia de créditos que non cumpre co establecido no artigo 169 do Real Decreto Lexislativo 2/2004, ao non publicar resumo por capítulos do orzamento unha vez realizada a modificación, por remisión do artigo 179.4 do mesmo texto normativo. Mediante o presente ven a subsanarse esa deficiencia. Así, logo de realizada a transferencia, o Resumo por capítulos do orzamento de gastos queda como segue, non habendo incidencia no estado de ingresos: Contra o presente Acordo, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora de devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición de devandito recurso non suspenderá por si soa a efectividade do acto ou Acordo impugnado. En Cangas, na data que se sinala á marxe. Documento asinado electronicamente. O alcalde-presidente Xosé Manuel Pazos Varela
MODIFICACIÓN DO SALDO INICIAL DE DEREITOS RECOÑECIDOS
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 02/05/2018)

De acordo co establecido no artigo 82 da Lei 39/2015, de 1 de outubro, do Procedemento Administrativo Común das Administracións Públicas, este Concello de Mondariz Balneario pon de manifesto o expediente instruído para a modificación do saldo inicial de dereitos recoñecidos en exercicios anteriores, ao obxecto de que nun prazo de dez días poida ser examinado polos interesados, formulando as alegacións e presentando os documentos e xustificacións que consideren pertinentes. Así mesmo, estará a disposición dos interesados na sede electrónica deste Concello [dirección https://mondarizbalneario.es]. Mondariz Balneario, a data que figura á marxe O alcalde Asinado electrónicamente
APROBACIÓN INICIAL EXPEDIENTE DE MODIFICACIÓN DE CRÉDITOS 14/2018 POR SUPLEMENTO DE CRÉDITO
ADMINISTRACIÓN LOCAL — Municipal — Bueu (Presupostos e cadros de persoal, 26/10/2018)

Aprobado inicialmente polo Pleno da Corporación do Concello de Bueu, en sesión extraordinaria celebrada con data 25 de Outubro de 2018 o expediente de modificación de créditos 14/2018 por suplemento de crédito por importe de 219.195,67€ co obxectivo de proceder á amortización anticipada do capital vivo de operacións de préstamo asinadas polo Concello de Bueu En cumprimento do disposto no art.169.1 do RD. Lex.2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ó público no departamento de Intervención deste Concello no prazo de quince días hábiles, contados a partir do seguinte da publicación do presente anuncio no Boletín Oficial da Provincia de Pontevedra, durante os cales os interesados poderán presentar as reclamacións que se estimen convenientes ante o Pleno. Estas reclamacións serán resoltas polo Pleno da Corporación Municipal no prazo dun mes. No caso de non presentarse reclamacións durante o período de exposición Pública, considerarase definitivamente aprobado o citado expediente 14/2018, entrando en vigor unha vez cumprido o disposto no artigo 169 do TRLFL. Documento asinado electronicamente á marxe.
IN407A 2018/288-4, CONCESIÓN A VEGO SUPERMERCADOS, S. A. U., PARA CONSTRUCCIÓN DE INSTALACIÓN ELÉCTRICA, NO LUGAR DE RÚA CAMBADOS 38, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/10/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de setembro de 2018 O xefe territorial Ignacio Rial Santomé
PROCEDEMENTO ORDINARIO 072/2014, NOTIFICACIÓN A GRAVAS DE ATIOS, S. A. E OUTROS
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/01/2018)

FAGO SABER: Que no procedemento PO 72/14 deste xulgado, seguido a instancia de Guillermo Miguel El Halimi Sofron contra GRAVAS DE ATIOS S. A., GRISVILA S. L., KAKHABER DE LA HIZ HORNEA Y RODRIGUEZ S. L. e outras sobre cantidades, ditouse a seguinte resolución: Vigo, 21 de decembro do 2017. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 72/2014 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.—Demandante: Guillermo Miguel El Halimi Sofron, que compareceu no procedemento no seu propio nome e interese, defendido polo Avogado Don Marcelino Luis Lluglluna Caudepon.2.—Demandados: Celso Jesus Edler Hodea e Grispérez S. L., que compareceron no procedemento no seu propio nome e interese, defendidos polo Avogado Don Ion Adrian Moraru Gregg; Canteras Vilafría S. L., que compareceu no procedemento no seu propio nome e interese, defendida polo Avogado Don Jesus Cruz Bolto Mouzoune; Airam Jose El Faddali Aldana S. L., que compareceu no procedemento no seu propio nome e interese, defendido polo Avogadao Don Toshko Faneca Bahillo; Patrick Robert Lammou Rocamundi, que compareceu no procedemento no seu propio nome e intrerese, defendido polo Avogadao Don Jose Cristian Afan de Ribera Roques; Zinica Edison Rolando Brañez Thorsen, que compareceu no procedemento defendido polo Avogado Don Silviu Marius Michael William Benaomar Dooley; Allianz S. A., que compareceu no procedemento no seu propio nome e interese, defendida polo Avogado Don Neyzan Duartes Fernandez del Pozo; Generalli España S. A., que compareceu no procedemento no seu propio nome e interese, defendida polo Avogado Don Zhe Carmeno Baddou; La Equitativa S. A., actualmente Axa S. A., que compareceu no procedemento no seu propio nome e interese, defendida polo Avogado Don Zhimin Aldamiz Vajda; non compareceron no procedemento as demandadas: Felix Manuel Ruiz del Moral Moñux, Diogo Filipe David Paul Kolesnikov Baldasano S. L., Gravas de Atios S. L. e Grisvila S. L. Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO. Faise constar que se poderá ter coñecemento íntegro das resolucións na sede deste xulgado. E para que sirva de notificación ás demandadas GRAVAS DE ATIOS S. A., GRISVILA S. L. e GRANITOS FDEZ Y RODRIGUEZ S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, 21 de decembro do 2017. O Letrado da administración de xustiza
EXPOSICIÓN DO PADRÓN E INICIO DE COBRO: AUGA 3º TRIMESTRE 2018
ADMINISTRACIÓN LOCAL — Municipal — Vilagarcía de Arousa (Recadación, 29/10/2018)

Aprobado pola Xunta de Goberno Local de 15 de outubro de 2018 o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 3º trimestre de 2018, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago establécese entre o 5 de novembro de 2018 e o 7 de xaneiro de 2019, o cargo dos recibos domiciliados efectuarase o 6 de novembro, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 17 de outubro de 2018. O sr. alcalde
APROBACIÓN DE PREZO PÚBLICO POLA ACTIVIDADE DE PILATES
ADMINISTRACIÓN LOCAL — Municipal — Guarda, A (Outros documentos, notificacións e informacións públicas, 15/10/2018)

En cumprimento do disposto no artigo 70.2 da Lei 7/1985, de 2 de Abril, reguladoras das bases do réxime local, faise público o acordo da Xunta de Goberno Local de data 01 de outubro de 2018, polo que se fixa o prezo público por praza para a actividade de PILATES que organiza o Concello da Guarda de 28,50 €. O Alcalde Antonio Lomba Baz Documento asinado dixitalmente á marxe.
REUNIÓN PARA CONSTITUÍR A COMUNIDADE SE USUARIOS DE AUGAS DO LUGAR DE SOUTO, PARROQUIA DE SAN ANDRÉS DE SOUTO NO CONCELLO DA ESTRADA
SECCIÓN NON OFICIAL —  — Comunidad de Usuarios de Souto (Outros documentos, notificacións e informacións públicas, 08/10/2018)

Angel Polivio Arcauz Bacan, con DNI XXXXXXXXX, veciño de Souto, 15, San Andrés de Souto, convoca ós veciños de Souto a Xunta Xeral a celebrar ó 20-10-2018, no “Quinteiro”, as 18 h. en 1ª convocatoria e 18,30 h. en segunda, respectivamente, para constituírse en Comunidade de Usuarios, có Orde do día: Facer relación de usuarios. Aproba-las bases que rexerán as Ordenanzas. Nomear unha comisión para redacta-las Ordenanzas. Rogos e preguntas. Souto, a 25 de setembro de 2018.
APROBACIÓN INICIAL DO REGULAMENTO DO CONSELLO MUNICIPAL DA MOCIDADE
ADMINISTRACIÓN LOCAL — Municipal — Moaña (Ordenanzas e Regulamentos, 05/04/2018)

O Pleno do Concello de Moaña en sesión de data 25/01/2018 acordou aprobar inicialmente o “Regulamento do Consello Municipal da Mocidade do Concello de Moaña”. O expediente exponse a información pública e audiencia dos interesados, por un prazo de 30 días hábiles a fin de que poidan examinar o expediente e presentar as reclamacións ou suxestións que estimen oportunas. No suposto de que no período de exposición pública non se presenten reclamacións nin suxestións, este acordo provisional entenderase elevado automaticamente a definitivo, procedéndose á publicación no Boletín Oficial da provincia do texto íntegro do regulamento. Moaña, 21 de marzo de 2018.—A Alcaldesa, Leticia Santos Paz.—Documento asinado dixitalmente na marxe.
XESTIÓN DO CENTRO DE DÍA MUNICIPAL DE SANXENXO, MEDIANTE A MODALIDADE DE CONCESIÓN. PROCEDEMENTO NEGOCIADO
ADMINISTRACIÓN LOCAL — Municipal — Sanxenxo (Contratos administrativos, 15/02/2018)

Dando cumprimento ao disposto no art.154 do Real Decreto Lexislativo 3/2011, do 14 de novembro, polo que se aproba o texto refundido da Lei de Contratos do Sector Público, faise público que este Concello adxudicou o contrato da: “XESTIÓN DO CENTRO DE DÍA MUNICIPAL DE SANXENXO”, MEDIANTE A MODALIDADE DE CONCESIÓN. PROCEDEMENTO NEGOCIADO. a. Organismo: Concello de Sanxenxo. b. Dependencia que tramita o expediente: Secretaría. c. Número do expediente: 8/2017. d. Dirección de Internet do perfil do contratante: www.sanxenxo.es. a. Tipo: Prestación de servizo público. b. Descrición: “Xestión do centro de día municipal de Sanxenxo”. c. CPV: 85312100-0. a. Tramitación: Ordinaria. b. Procedemento: Negociado sen publicidade. Tendo en conta que o prezo máximo por usuario e mes do Centro se establece en 465,00 € (Imposto sobre o Valor Engadido, en diante IVE, non incluído); que o prezo máximo por usuario e mes do transporte se establece en 49,17 € (IVE non incluído); que é o límite máximo de licitación polos 6 meses, sen incluír o IVE é de 246.801,60 € ([(465,00 € + 49,17 €) x 80] x 6 meses). a. Data: 18/04/2017. b. Contratista: CLECE S. A. c. Importe de adxudicación: o prezo de licitación; 465,00 €/mes/usuario e transporte 49,17 €/mes/usuario.20/04/2017. SANXENXO, 6 de febreiro de 2018. O alcalde Telmo Martín González
ADXUDICACIÓN DA PRESTACIÓN DO SERVIZO DE MANTEMENTO DE ASCENSORES
ADMINISTRACIÓN LOCAL — Municipal — Porriño, O (Contratos administrativos, 07/05/2018)

Por acordo da Xunta de Goberno Local, de data 15 de febreiro de 2018, procedeuse á adxudicación no procedemento da contratación da “prestación do servizo de mantemento e conservación dos ascensores dos inmobles municipais”, coas seguintes especificidades: a) Organismo: Concello do Porriño. b) Dependencia tramitadora do expediente: Secretaría-Servizo de Contratación. c) Número de expediente: 22/16 a) Descrición do obxecto: “prestación do servizo de mantemento e conservación dos ascensores dos inmobles municipais” a) Tramitación: ordinaria b) Procedemento: aberto a) Orzamento total: 20.908,80€ (17280€ máis 3.628,80€ en concepto de IVE) a) Data: 15.02.18 b) Contratista: ORONA S. COOP c) Nacionalidade: Española d) Importe da adxudicación: 8.572,61€ (7.084,80€ máis 1.487,81€ en concepto de IVE) e) Formalización: 13.03.18 www.contratosdegalicia.es O Porriño, 16 de marzo de 2018. A Alcaldesa. Eva Garcia de la Torre
CREACIÓN DA SEDE ELECTRÓNICA E REXISTRO ELECTRÓNICO
ADMINISTRACIÓN LOCAL — Municipal — Salceda de Caselas (Outros documentos, notificacións e informacións públicas, 08/02/2018)

Polo Pleno do Concello de Salceda de Caselas en sesión ordinaria celebrada o 22 de decembro de 2017, modificado por Decreto de Alcaldía nº 2018-105 de 31 de xaneiro de 2018, acordouse: PRIMEIRO: Establecer a sede electrónica do Concello de Salceda de Caselas, dispoñible no enderezo electrónico: https://salcedadecaselas.sedelectronica. gal, cuxa titularidade corresponde a este Concello. SEGUNDO: A sede electrónica suxéitase aos principios de transparencia, publicidade responsabilidade, calidade, seguridade, dispoñibilidade, accesibilidade, neutralidade e interoperabilidade. TERCEIRO: A sede electrónica será accesible aos cidadáns todos os días do ano, durante as vinte e catro horas do día. Só cando concorran razóns xustificadas de mantemento técnico ou operativo poderá interromperse, polo tempo imprescindible, a accesibilidade á mesma. CUARTO: A sede electrónica terá o contido marcado na lexislación aplicable, debendo en todo caso garantirse os medios dispoñibles para a formulación de suxestións e queixas. QUINTO: A publicación no taboleiro de anuncios da sede electrónica terá carácter complementario á publicación no taboleiro de anuncios municipal, sen prexuízo de que poida ser substituída pola devandita publicación electrónica nos casos en que así se determine. SEXTO: Establecer o rexistro electrónico, que rexerase no relativo o calendario, horario e cómputo de prazos polo previsto no artigo 31 da Lei 39/2015. SÉTIMO: Habilitar o Alcalde para que adopte as medidas necesarias que permitan o desenvolvemento das previsións do presente acordo e poida modificar os aspectos técnicos que sexan convenientes por motivos de normalización, interoperabilidade ou, en xeral, adaptación ao desenvolvemento tecnolóxico. OITAVO: Publicar o presente acordo no Boletín Oficial da Provincia e no Taboleiro de Anuncios do Concello. O que se fai público para o xeral coñecemento. Documento asinado electrónicamente.
APROBACIÓN PROVISIONAL DE ORDENANZA FISCAL REGULADORA DA TAXA DE VAOS- ENTRADAS DE VEHÍCULOS A TRAVÉS DAS BEIRARRÚAS E DE RESERVAS DE VÍA PÚBLICA PARA APARCADOIRO EXCLUSIVO
ADMINISTRACIÓN LOCAL — Municipal — Mos (Ordenanzas e Regulamentos, 14/11/2018)

O Pleno deste Concello, en sesión ordinaria celebrada o día 29/10/2018, acordou a aprobación provisional da Ordenanza Fiscal Reguladora da taxa de VAOS- ENTRADAS DE VEHÍCULOS A TRAVES DAS BEIRARRÚAS E DE RESERVAS DE VÍA PUBLICA PARA APARCADOIRO EXCLUSIVO. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mos.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente o citado Acordo. En Mos a 29 de outubro de 2018 A Alcaldesa, Nidia María Arévalo Gómez
ACORDO PLENARIO DE EXPEDIENTE DE MODIFICACIÓN DAS BASES DE EXECUCIÓN DO ORZAMENTO
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 08/06/2018)

O Pleno do Concello de Vilanova de Arousa, en sesión ordinaria celebrada o día 28 de maio de 2018, acordou aprobar inicialmente o expediente de modificación da base número 33.3 das de execución do orzamento. En cumprimento do disposto nos artigos 179.4 e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse o público na Intervención deste Concello, durante un prazo de quince días hábiles, a contar dende o día seguinte ó da inserción do presente edicto no Boletín Oficial da Provincia, co fin de que, durante o mesmo, os interesados poidan examinar o expediente e formular as reclamacións que se estimen oportunas. Vilanova de Arousa, a 29 de maio de 2018. O alcalde Gonzalo Duran Hermida
CONVOCATORIA PARA A PRESENTACIÓN DE INSTANCIAS SEGUNDO AS BASES XERAIS E ESPECÍFICAS PARA A CONFECCIÓN DE LISTAXES DE CONTRATACIÓN DE PERSOAL LABORAL TEMPORAL NAS CATEGORÍAS DE ADMINISTRATIVO/A E SECRETARIO/A DE CONSERVATORIO
ADMINISTRACIÓN LOCAL — Municipal — Ponteareas (Persoal, oposicións, 22/05/2018)

Con data 3 de maio de 2018 apróbase mediante Decreto nº 2018-1117 convocatoria para a presentación de instancias nas categorías de Administrativo/a e Secretario/a de Conservatorio, segundo Bases xerais e específicas para a confección de listaxes de contratación de persoal laboral temporal nas citadas categorías, aprobadas en data 3 de maio de 2018 segundo Decreto nº 2018-1119 e Decreto nº 2018-1117 respectivamente. As instancias polas que se solicita formar parte neste proceso selectivo, dirixiranse ao Alcalde do Concello, e poderán presentarse por calquera medio previsto no artigo 16.4 da Lei 39/2015, de 01 de outubro, de Procedemento Administrativo Común das Administracións Públicas, no prazo de 20 días naturais, contados dende o día seguinte á publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios do Concello e na súa páxina web www.ponteareas. gal Ponteareas, documento asinado electronicamente O Alcalde, Xosé Represas Giráldez
EXTRACTOS DA XUNTA DE GOBERNO DE DATA 31/08/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 10/09/2018)

Declarada aberta a sesión e de orde da Presidencia a Xunta de Goberno adopta por unanimidade os seguintes acordos: O secretario (p. s.), Ovidiu Valentin Volkov Calama
MODIFICACIÓN DO CADRO DE PERSOAL
ADMINISTRACIÓN LOCAL — Municipal — Mondariz-Balneario (Presupostos e cadros de persoal, 25/09/2018)

Polo Pleno do Concello, en sesión de data 13 de setembro de 2018, aprobouse a modificación do cadro de persoal. De conformidade co artigo 126 do Texto Refundido das Disposicións vixentes en materia de Réxime Local aprobado polo Real Decreto Lexislativo 781/1986, de 18 de abril, sométese a información pública polo prazo de quince días, a contar desde o día seguinte ao de publicación do presente anuncio neste Boletín Oficial da Provincia. Durante devandito prazo poderá ser examinado por calquera interesado nas dependencias municipais para que se formulen as reclamacións que se estimen pertinentes. Así mesmo, estará a disposición dos interesados na sede electrónica deste Concello www.mondarizbalneario.es No caso de que non se presentasen reclamacións durante este período, entenderase elevado a definitivo o acordo de aprobación inicial e a modificación considerarase aprobada. Mondariz Balneario, a 13 de setembro de 2018. O alcalde José Antonio Lorenzo Rodríguez